kardosdrur/scandi-wiki huggingface dataset:
Små sensationer

Små sensationer er det tiende studiealbum af den danske popsanger Poul Krebs. Det udkom i 1995 og indeholder et af Krebs' største hits, "Sådan nogen som os". Nummeret nåede en ottendeplads på Tjeklisten. Albummet er Krebs' bedst sælgende album med 150.000 solgte eksemplarer. Små sensationer var produceret af Poul Martin Bonde og Poul Krebs.

Spor 
 "Nat i Oslo" - 3:02
 "Morrison, Dylan & Elvis" - 3:30
 "Sådan nogen som os" - 4:03
 "Vinden danser" - 3:23
 "Prinsessen af Ålborg" - 4:16
 "Små sensationer" - 4:30
 "Hvis det ikke var for dig" - 4:06
 "Til ære for dig" - 3:37
 "Leidse Plein" - 3:13
 "Morgen i Oslo (Reprise)" - 0:48
 "Den sidste tamburin" - 4:06
 "Transistor" - 3:56

Medvirkende 
Poul Martin Bonde – producer
Poul Krebs – producer, vokal, mundharpe, mandolin og akustisk guitar
Peter Seebach – percussion og kor
Tom Bilde – bas og kor
Erik Jepsen – div. guitarer og kor
Michael Friis – trommer
Knud Møller – div. guitarer og kor
Niels Ole Thorning – keyboards
Søren Sko – kor
Dorte Kvist – kor
Niels Hoppe – saxofon
Henrik Hansen – mundharpe
Steffen Brandt – kor
Michael Falch – kor
Salvation Army, Viby, under ledelse af Oberst Tomb – trompet og trombone

Referencer

Eksterne henvisninger 
Små Sensationer på discogs
Poul Krebs-album
Album fra 2006
Inkonformitet

Inkonformitet benyttes i geologien som betegnelse for en fysisk kontakt mellem 2 lag i en lagserie, der ikke er aflejret under et sammenhængende sedimentationsforløb.

En inkonformitet hvor lagserierne er parallelle kaldes en diskonformitet. Disse skyldes perioder med enten erosion eller manglende sedimentation.

Er der en tydelig vinkel mellem den nedre lagserie og den øvre kaldes inkonformiteten for en vinkeldiskordans. Disse opstår typisk, når der sker en tektonisk påvirkning af en lagserie, hvorefter denne serie eroderes inden der på ny aflejres nye sedimenter.

Den første beskrevne inkonformitet findes ved Siccar Point i Skotland, hvor der ses en tydelig vinkeldiskordans mellem øvre lag af sandsten og konglomerat og nedre lag af sandsten og skiffer. De øverste lag hælder med en vinkel på ca. 20°, mens de nedre lag er næsten vertikale. Stedet blev opdaget og beskrevet af James Hutton i 1788, og har derfor fået navnet Huttons inkonformitet.

Referencer

Se også 
 Hiatus (geologi)

Stratigrafi
Hiatus (geologi)

Hiatus (flertal: Hiati) benyttes i geologien som betegnelse for et tidsinterval, hvorfra der ikke findes levn (bjergarter) i den pågældende stratigrafiske serie.

Hiati i lagserier opstår altid som følge af en inkonformitet og kan derfor have enten en meget lokal eller en regional udbredelse.

Se også 
 Inkonformitet
 Lakune

Kilder/referencer 

Stratigrafi
Emsigerland

Emsigerland er et historisk frisisk landskab i det vestlige Østfrisland, Niedersachsen, Tyskland. Området ligger ved Vadehavet omkring byen Emden. 

Emsigerland grænsede mod nord til det frisiske landskab Federgo, i nordøst til Brokmerland, i øst til Moormerland og i syd til Rheiderland.

Emsigerland har sin oprindelse i Emsgo (Emsgau). Mens der i det øvrige Østfrisland efter tiden for den frisiske frihed etableredes et system af høvdingefamilier, forblev Emsigerland og de andre lande i Emsgau autonome. Dette ændredes i 1379, da først familien tom Brok og senere familien Cirksena fik magten i området. 

Østfrisland
Niedersachsen
Shanghai Shenhua F.C.

Shanghai Greenland Shenhua F.C. (tidligere blot Shanghai Shenhua F.C., der betyder "Shanghais blomster" på kinesisk og oprindelig Shanghai Shenhua Liansheng FC), er en professionel kinesisk fodboldklub fra Shanghai i Kina, der for øjeblikket (2015) spiller i Kinas bedste liga. Shanghai Shenhuas har hjemmedane på Hongkou Football Stadium med en kapacitet på 33.060 tilskuere.

Nicolas Anelka har i 2012-13 spillet i klubben, hvor han i 2012 var spillende træner. 

Klubbens træner er Francis Gillot (2015).

Fodboldklubber i Kina
Shenhua F.C.
Overledingerland

Overledingerland (Overledingen) er et historisk område i det sydlige Østfrisland mellem floderne Leda og Ems i den tyske delstat Niedersachsen.

Administrativ inddeling 
Overledingerland er i dag inddelt i kommunerne Rhauderfehn, Ostrhauderfehn og Westoverledingen samt Nettelburg i byen Leer.

Historie 
Overledingerland er ligesom Rheiderland, Moormerland og Lengenerland et af de fire historiske områder i denne del af Østfrisland (distriktet Leer).

I den tidlige middelalder hørte området til det karolinske Emsgau. Efter, at de regerende grever var blevet fordrevet, blev Overledingen Under 1200-tallet en selvstændig del af Frisland. Under den tid, som kaldes den frisiske frihed, hørte området til Upstalsboomforbundet. I 1400-tallet ophørte Overledingerlands selvstændighed i forbindelse med at flere høvdingeafamilijer, blandt andre Cirksena, overtog magten i forskellige dele af Østfrisland. Da høvdingetiden ophørte, indgik Overledingen som en del af grevskabet Ostfriesland. 

Østfrisland
Niedersachsen
Lohe-Rickelshof

Lohe-Rickelshof er en by og kommune i det nordlige Tyskland, beliggende i Amt Kirchspielslandgemeinde Heider Umland i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Nabokommuner er (med uret fra nord) byen Heide og kommunerne Hemmingstedt, Lieth, Wöhrden og Norderwöhrden (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Markedsanalyse

Markedsanalyse er en analyse af data, indenfor et marked eller en branche, som virksomheder og organisationer foretager eller får foretaget af analysevirksomheder.

Elementer af markedsanalyse 
Markedssegmentering er en grundlæggende del af markedsanalyse for at identificere segmenter i markedet.

 Konkurrentanalyse
 Markedsvækstrate ved f.eks. at bruge Product Life Cycle, for at se om produktet er i vækst.
 Markedsrentabilitet
 Markedstrends 
 Markedsbarrierer

Dansk forhold 
I forhold til klassisk dansk læring i afsætning (trojka's afsætning bog), bruges mange modeller som SMUK-modellen og Skydeskivemodellen, der ikke findes i andre lande.

Kilder 

Markedsføring
Skagensjægere

Skagensjægere fra 1898 er et maleri af P.S. Krøyer. Maleriet skildrer en jagt den 21. september 1897. Krøyer lagde meget vægt på selskabelighed i forbindelse med jagter, i modsætning til Michael Ancher der var den fødte jæger.

Motiv 
På en klitskråning ligger en gruppe jægere og hviler, mens de indtager deres frokost, de har deres jagthunde med og foran ligger jagtudbyttet og bag dem ses i midten deres madkurv. Jægerne fanger naturligt øjnene, til venstre er der et vue ud over det åbne flade landskab. Ca. midt i billedets horisontlinje ses der en båke i Gammel Skagen.

Maleriet er ikke som andre fra 1890'erne ikke malet i den blå tone, men malet med jordfarver. Maleriet er malet efter fotografier som forlæg som Krøyer selv har taget.

Persongalleri 
Michael Ancher er placeret øverst, bagerst i gruppen i en blå jakke. Øvrige portrætterede i maleriet er fra venstre; Degn Brøndum og liggende på maven arkitekten Ulrik Plesner, derefter Einar Hein og Skagens kæmner Johan Friederich Brodersen. På Michael Anchers højre side ses overplantør C.F. Dahlerup, og til hans venstre ligger Krøyer med det rødlige skæg ved siden af sin hund Rap.

Forstudier 
Der findes flere forstudier til Skagensjægere. På Skagens Museum findes fire skitser som oliestudier, nemlig Skagensjægere, 1897, olie på træ, 32 x 43 cm; Krøyers Hund Rap, 1898, olie på træ, 43 x 31,5 cm; Overplantør C.F. Dahlerup med Jagthund, 1898, olie på træ, 43,2 x 31,6 cm og Arkitekt Ulrik Plesner liggende i Klitterne, 1898, 51,7 x 92,6 cm, på Den Hirschsprungske Samling findes den egentlige karton, 1898, pastel på papir, 136,5 x 246,5 cm. På fotografier fra 1895 ses på flere en kultegning af motivet over Krøyers kamin.
Et forlæg, der måler 32x43 cm og er malet på træ, blev solgt på auktion hos Ellekilde Auktioner A/S for 1.550.000 kr. 2. december 2000.

Komposition 
Kompositionens hovedlinjer er diagonalen, der udgør skråningen jægerne er henslængt på, og horisonten, der er placeret lidt over øverste vandrette tredjedelslinje. I det højre øverst gyldne snit er Skagens kæmner Johan Brodersen, i den øverste vandrette linje der tilhører det gyldne snit er flere ansigter/hoveder anbragt: fra venstre er det Degn Brøndum, Einar Hein, Hans Brodersen, P.S. Krøyer og hunden Rap.

Proveniens 

Maleriet blev solgt til Aarhus Kunstmuseum i 1899 og har tilhørt museet siden.

Litteratur 
 Hans Christian Christensen, P.S. Krøyer. Fortegnelse over hans Oliemalerier, København, 1923
 redaktion: Jens Erik Sørensen og Erik Nørager Pedersen, P.S. Krøyer : tradition - modernitet, , 1992
 Peter Michael Hornung, Peder Severin Krøyer, , 2002

Noter

Eksterne henvisninger og kilder 
 Samlingen: Skagensmalere - P. S. Krøyer 
 www.kulturarv.dk "Til Dahlerup fra Krøyer" Skagens museum
 www.kulturarv.dk pastel/karton på Den Hirschsprungske Samling
 www.kulturarv.dk maleriet på ARoS

Malerier af P.S. Krøyer
Malerier fra 1898
Ole Strøm

Ole Strøm (født 25. januar 1726, død 26. april 1782) var en norskfødt dansk leksikograf. Han var tvillingbroder til Hans Strøm.

Strøm blev ligesom denne student 1743. Begge brødrene toge samme dag 1745 teologisk attestats. Han valgte derefter det juridiske studium og blev først amanuensis hos biskop Hersleb, 1763 stiftsskriver i Sjællands Stift og forvalter ved Roskilde Domkirkes gods, 1774 tillige forstander for Duebrødrekloster i Roskilde. Han udnævntes 1765 til kancelliråd, 1775 til justitsråd og 1780 til etatsråd, det sidste vistnok for at trøste ham, da hans håb om at blive gehejmearkivar var blevet skuffet. Da det 1777 blev besluttet af Videnskabernes Selskab, at det endelig skulle være alvor med udgivelsen af den danske ordbog, et nationalværk, der længe havde været påtænkt og forberedt, overdrogs arbejdet under en kommissions overledelse til Strøm, der var meget anset for sin grundighed, flid og skarpsindighed. I 1780 udkom 1. hæfte, bogstavet A, og Strøm, som i den anledning blev optaget i selskabet, gjorde 1781 manuskriptet til B færdigt, men døde inden trykningen deraf var påbegyndt.

Kilder 

 

Leksikografer
Leksikografer fra Danmark
Filologer fra Danmark
Faglitterære forfattere fra Danmark
Dansksprogede forfattere fra Danmark
Medlemmer af Videnskabernes Selskab
Danskere i 1700-tallet
Inge Lise Pedersen

Inge Lise Pedersen (født 5. juni 1939 i Svendborg) er en pensioneret dansk dialektforsker, som i en årrække arbejdede på Institut for Dansk Dialektforskning på Københavns Universitet.
Hun var mellem 2006 og 2015 formand for Landsforeningen af Menighedsråd og har sidet i menighedsrådet i Lindevang Sogn i mange år.

Inge Lise Pedersen blev den 21. april 2015 Ridder af Dannebrog.
Hun er gift med museumsinspektør Jørgen Steen Jensen.

Referencer

Eksterne henvisninger 
Bispinden i dansk kirkeliv, portræt (skrevet af Bente Clausen) i Kristeligt Dagblad, 27. april 2012
Stammedans på vestjysk, portræt (skrevet af Magnus Brandt Tingstrøm) i Universitetsavisen, 16. juli 2009

Videnskabsfolk fra Danmark
Ansatte ved Københavns Universitet
Personer fra Svendborg
Vincens Strøm

Vincens Strøm (født 28. november 1818 på Langeland, død 16. juli 1899 i Odense) var en dansk naturhistoriker.

Strøm tog 1842 teologisk embedseksamen og ansattes 1850 som lærer ved Katedralskolen i Odense, hvor han virkede til 1889. Foruden at være en dygtig naturhistorielærer, om hvilket hans lille, i sin tid meget benyttede botanik bærer vidne, interesserede han sig meget for insekter, navnlig sommerfugle, og var en dygtig samler. I Naturhistorisk Tidsskrift udgav han 1866—67 et par foreløbige fortegnelser over de danske sommerfugle; først 1891 lykkedes det ham dog at fuldføre det endelige arbejde Danmarks større Sommerfugle, en både nøjagtig og for samlere meget nyttig håndbog.

Kilder 

 

Lærere fra Danmark
Naturvidenskabsfolk
Videnskabsfolk fra Danmark
Teologer fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra Langeland
Bernhard Hammer

Bernhard Hammer (født 3. marts 1822 i Olten, død 6. april 1907 i Solothurn) var en schweizisk statsmand.

Hammer blev sagfører i 1850 og i 1853 blev han dommer i sin hjemstavn, kanton Solothurn. Alleredei 1847 gjorde han tjeneste som artilleriofficer i krigen mod det romersk-katolske Sonderbund og blev i 1862 oberst. Han var 1868–72 Schweiz' sendemand i Berlin og fra 1875–90 medlem af forbundsrådet, hvor han fortrinsvis styrede finansvæsenet. To gange (1879 og 1889) var han forbundspræsident og tog efter sin afgang sæde i Nationalrådet indtil 1896.

Kilder

Eksterne henvisninger 

Politikere fra Schweiz
Militærfolk fra Schweiz
Medlemmer af Forbundsrådet (Schweiz)
Hans Strøm

Hans Strøm (født 25. januar 1726 i Borgund på Søndmøre, død 1. februar 1797 på Eker) var en norsk præst og naturforsker. 

Samtidig med sin præstegerning dyrkede han studiet af naturvidenskaberne, særlig sin fødeegns naturhistorie. Som frugt af dette udkom 1762—69 hans fortjenstfulde Søndmøres Beskrivelse. I 1764 blev han sognepræst til Volda, hvor han udgav Tilskueren paa Landet, hvoraf 2 dele udkom 1775—76. I sammenhæng med denne populærvidenskabelige virksomhed leverede han en 
Rk. Afh., dels af bot., dels af zool. Indhold, 
der blev optagne i det norske og i det danske 
Videnskabsselskabs Skrifter. 1778 blev han 
Præst til Eker og hædredes i det flg. Aar med 
Titel af ekstraordinær Prof. i Teologi og blev 
1790 Dr. theol. Fra denne Del af hans Liv 
mærkes hans 1784 udgivne Beskrivelse over Eker 
og hans 1792 udgivne Aargang Prædikener.

Kilder 

  

Zoologer fra Norge
Præster fra Norge
Alumni fra Københavns Universitet
Volden

Volden er en 180 meter lang gade i Aarhus, Danmark, der ligger i det historiske Latinerkvarter. Volden løber fra syd mod nord fra Store Torv til Graven og krydser Rosensgade nogenlunde på midten. Her ligger Pustervig Torv på nordsiden af Rosensgade. Volden blev anlagt noget før år 1500 på og omkring den vestligste vold, som var blevet brugt til at forsvare den tidlige vikingebosættelse. Det er en af de ældste gader i byen, og den blev brugt til at markere byens vestlige ende. Volden er relativt smal og er i dag en gågade.

Historie 
Den tidlige vikingebosættelse blev forsvaret af voldgrave og volde mod nord, vest og syd. I middelalderen voksede byen ud over disse grænser, afgrænset af forsvarsværkerne, og gjorde dem mindre anvendelige til forsvar. Et stykke tid inden 1500 blev voldgravene og voldene fjernet, og gaden Volden blev etableret på den tidligere vestlige vold. Den nye gade, Badstuegade, løber parallelt med volden mod vest, og arkæologiske udgravninger viser tegn på, at en tidligere voldgrav og fundament fra den tidligere byport kaldet Borgporten. Man mener, at den overskydende jord fra volden blev brugt til at fylde voldgraven op, så Badstuegade kunne anlægges.

Frem til 1867 blev den sydlige ende af Volden, nærmest Store Torv, kaldt Pustervig, hvilket var et almindeligt navn i mange danske byer. "Puz" betyder vandfuldt hul eller mudderpøl, og der er derfor teorier om, at området må have været meget sumpet. En anden teori går på, at smede på dette tidspunkt blev kald kulpustere, fordi de brugte blæsebælge. Smede i middelalderen lå ofte i udkanten af af byerne eller i åbne områder for at beskytte stråtage mod ild og gnister. Bygningen på hjørnet af Volden og Rosensgade hed smedegården frem til 1562 og var ejet af byens smedelaug. Navnet Pustervig kan således oversættes til smedegade, og det er sandsynlig at mange smede holdt til her i middelalderen.

Galleri

References 

Litteratur

Eksterne henvisninger 

Gader i Aarhus
Oakland International Airport

Oakland International Airport (IATA: OAK, ICAO:  KOAK) ligger på øen Bay Farm Island i byen Oakland, lige ved San Francisco i staten Californien i USA. Lufthavnen er næststørste lufthavn i San Francisco Bay Area efter San Francisco International Airport.

Lufthavnen er opdelt i to adskilte enheder, syd og nord. Den sydlige del har en landingsbane og anvendes til kommerciel luftrafikk. Den nordlige del har tre kortere landingsbaner og bruges til almen flyvning.

Eksterne henvisninger 
 Lufthavnens hjemmesider
 AirNav
 Satellitbilleder fra Google Maps

Etableret i 1927
Lufthavne i Californien
ISO 4014

ISO 4014 er en ISO standard for stålbolt.

En Stålbolt ISO 4014 er en af de mest brugte bolte inden for befæstelse området. 
Stålbolt er kendt på den ikke har Fuld-Gevind, her kan benyttes en (Sætskrue) (ISO 4017)

Kilder 
 http://bolte.dk/staalbolte-iso-4014 

Fastgøringsemner
Værktøj og genstande med og til nøglefunktioner
4014
Mannen som blev en gris

Mannen som blev en gris, er Joakim Thåströms femte soloalbum, udgivet i april 2002. 

Albummet fik blandede anmeldelser af kritikerne og blev på udgivelsestidspunktet generel anset som et solidt album, men ikke blant Thåströms bedste. Albummet blev anset som et lidt mørkere album end tidligere. 

Fra albummet blev udgivet singlerne "Ungefär så här..." og "Höghus-sång". 

Albummet blev udgivet på CD (MLRCD 104) og på vinyl (MLR104).

Trackliste
"Släpp aldrig in dom" (Thåström/Per Hägglund) - 4:52
"Ungefär så här..." (Thåström/Per Hägglund) - 3:28
"Höghussång" (Thåström/Per Hägglund) - 3:37
"Ännu mera gift" (Thåström) - 4:00
"Kaospassageraren" (Thåström/Hell) - 9:02
"Bara när jag blundar" (Thåström) - 2:48
"Hål" (Thåström/Henryk Lipp) - 4:17
"Sån" (Thåström/Henryk Lipp) - 4:03
"Så kall så het" (Stry Terrarie) - 2:49
"Aldrig nånsin komma ner" (Thåström/Henryk Lipp) - 4:56

Medvirkende musikere
 Akkustisk og elektrisk guitar: Pelle Ossler (track 1), Joakim Thåström (tracks 5-10), Jesper Jarold (track 1), Chips Kiesbye (tracks 2, 4, 7 og 9), Pelle Ossler (track 5)
 El-bas: Timo Lundgren (tracks 1, 3, 5-7 og 10), Heikki Kiviaho (track 2, 4 og 9)
 Synthesizer: Joakim Thåström (tracks 1-4) 
 Tamburin: Herman Söderström  
 Cello: Grzegorz Wybraniec (tracks 2 og 4)
 Trommer: Tomas Ortved (track 1 ), Jörgen Wall (tracks 2-4, 7-9), Nikolas Janco (tracks 6 og 10) 
 Mellotron: Joakim Thåström på track 6
 Orgel: Niklas Hellberg (track 5) og Joakom Thåström (track 10)
 El-piano: Henryk Lipp

Noter

Eksterne links 
 Albummet på discogs.com

Album fra 2002
Joakim Thåström-album
Piskeorm

Piskeorm (Trichuriasis) er en indvoldsorm. Piskeorm er en indvoldsparasit, som er udbredt i hele verden og kan blive op til 7 cm lang.

Eksterne henvisninger 

 Vikingelort blotlægger vild historie om indvoldsorm. Videnskab.dk 2022
 Sundhed, Piskeorm.
 Piskeorm 
 Peter Nejsum lever med piskeorme

Rundorme
Parasitiske rundorme
ISO 4017

ISO 4017 er en ISO standard for sætskrue.

En sætskrue ISO 4017 er en af de mest brugte bolte inden for befæstelse området. 
Sætskruen er kendt på den har Fuld-Gevind, En Del-Gevind "Sætskrue" kaldes Stålbolt (ISO 4014)

Kilder 
 http://bolte.dk/saetskruer-iso-4017
Fastgøringsemner
Værktøj og genstande med og til nøglefunktioner
4017
ISO 4032

ISO 4032 er en ISO-standard for møtrikker.

En møtrik ISO 4032 er en af de mest brugte møtrikker inden for befæstelse området. 

ISO 4032 Overtager DIN 934

Kilder 
 http://bolte.dk/moetrik-iso-4032
ISO 4032 Møtrikker  på pretec.dk
Fastgøringsemner
Værktøj og genstande med og til nøglefunktioner
4032
Orlando International Airport

Orlando International Airport (IATA: MCO ICAO: KMCO, FAA LID: MCO) er en international lufthavn beliggende 9,7 km sydøst for centrum Orlando, som ligger i staten Florida i USA, der den er den næststørste lufthavn i staten og den 13. største i USA, målt ved antallet af passagerer. Lavprisflyselskabet Southwest Airlines er lufthavnens største flyselskab (kun indenrigs i USA) med hensyn til antallet af passagerer.  Norwegian Long Haul har også flyvninger fra lufthavnen til Københavns Lufthavn, Oslo Lufthavn, Gardermoen og London Gatwick Airport. 

Lufthavnskoden MCO henspeiler på lufthavnens tidligere navn, McCoy Air Force Base, som dengang var en del af Strategic Air Command.

Eksterne henvisninger 

International Airport
Lufthavne i Florida
Liste over personer som er begravet i Panthéon



Personer som er begravet i Panthéon

Personer som er fjernet fra Panthéon

Fjernet
Nogle personer begravet i Panthéon blev senere ekskluderet på grund af uværdighed afsløret efter deres død eller historiske omvæltninger.

 Honoré Gabriel Riqueti Mirabeau, han døde brat i 1791, fik en storslået statsbegravelse og blev den første som blev stedt til hvile i Panthéon den 4. april 1791. I 1793 blev det afsløret, af hans breve, at han under revolutionen havde været kongelig agent. Han blev fjernet fra Panthéon og hans aske blev smidt i kloakken.
 Louis-Michel Le Peletier de Saint-Fargeau, blev gravlagt i 1793 men fjernet af familien den 14. februar 1795.
 Jean-Paul Marat Gravlagt 1793 stemningen vendte og liget blev fjernet i 1795.
 Louis-Joseph-Charles-Amable d'Albert, Gravlagt i 1807

Forsvundet
 Nicolas-Joseph Beaurepaire, Gravlagt i 1792
 Auguste Marie Henri Picot de Dampierre, Gravlagt i 1793

Lister over personer
Panthéon
Kveldulv

Kveldulv er norsk for "aftenulv". Ordet kan have flere betydninger:

 Kveldulv er et synonym benyttet af den norske black metal-musiker Nocturno Culto.
 Kveldulv (album) er et album af det russiske NSBM-band Branikald.
Neuenkirchen (Dithmarschen)

Neuenkirchen er en by og kommune i det nordlige Tyskland, beliggende i Amt Kirchspielslandgemeinde Heider Umland i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Neuenkirchen ligger mellem byerne Heide og Wesselburen. I kommunen ligger Tödienwisch mod vest, Böddinghusen, Blankenmoor og Tiebensee mod syd. I kommunen ligger desuden naturschutzgebietet Weißen Moor som er den sidste højmose i marsken i Slesvig-Holsten.

Nabokommuner 
Nabokommuner er (med uret fra nord) kommunerne Strübbel, Hemme, Stelle-Wittenwurth, Weddingstedt, Wesseln, Norderwöhrden, Oesterwurth og Schülp (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Claus Hammer

Claus Hammer (født 1542 i Landskrone, død 1585) var en dansk professor.

Hammer blev i en ung alder 1564 professor ved Københavns Universitet, først i retorik, siden i græsk derefter i dialektik. Desuden var han 1564-80 universitetets bibliotekar. Rektorværdigheden beklædte han 1580-81, efter at han tidligere et par gange havde undslået sig for denne ærespost. Da han ønskede at blive professor i medicin, tog han 1584 uden sine kollegers samtykke doktorgraden i Marburg. Men herved beredte han sig selv store ubehageligheder, da det betragtedes som en krænkelse for Københavns Universitet, at han havde søgt graden udenlands. Han måtte opgive lærestolen i dialektik og atter nøjes med at være lærer i græsk. Denne degradation synes han ikke at have kunnet bære. Ikke længe efter rejste han til Skåne og tog ind hos en tidligere kollega, der nu var præst i Lyngby. Kort efter hans ankomst her til fandt man ham druknet i præstegårdens brønd, 16. maj 1585. Han var 2 gange gift, første gang med en datter af Niels Hemmingsen, med hvem han havde 2 sønner, deriblandt Niels Hammer.

Kilder

Eksterne henvisninger 
 

Professorer fra Københavns Universitet
Danskere i 1500-tallet
Artikler fra 1. udgave af Dansk biografisk leksikon